OpenLLM-France/wikimedia huggingface dataset:
# El gendarme toca el dos

El gendarme toca el dos (títol original en francès: Le Gendarme en Balade) és una pel·lícula francesa dirigida per Jean Girault, estrenada el 1970 amb Louis de Funès i Michel Galabrucom a protagonistes. Aquest film, el quart de la sèrie de films d'El gendarme, és precedit per El gendarme es casa i seguit per El gendarme i els extraterrestres . Ha estat doblada al català.

## Argument

El mariscal cap Cruchot ha estat jubilat, com tota la brigada, per ser reemplaçats per un equip més jove i amb mètodes més moderns. Sis mesos més tard, Cruchot s'avorreix en la jubilació al castell de la seva esposa; tanmateix, plena d'atenció respecte a ell per treure'l de la seva tristor: passeigs a cavall, sistema de vigilància ultra sofisticat de la propietat que no obeeix més que a les seves ordres, visita del rector...
Res no ho aconsegueix, fins i tot la rentada del cotxe que reivindica...
En una visita inopinada, l'ajudant Gerber i la seva dona, presos en principi com a intrusos, cauen en una antiga masmorra gràcies al famós sistema de detecció radar ofert per Josépha. Cruchot ensenya llavors a Gerber el seu museu-record, evoquen el seu passat a la gendarmeria de Saint-Tropez. Després reben un vell company de servei, el gendarme Merlot, que els ensenya que Fougasse s'ha tornat amnèsic.

## Repartiment

* Louis de Funès: el mariscal cap Ludovic Cruchot
* Michel Galabru: l'adjudant Jérôme Gerber
* Claude Gensac: Josépha
* Jean Lefebvre: Fougasse
* Christian Marin: Merlot
* Guy Grosso: Tricard
* Michel Modo: Berlicot
* France Rumilly: Germana Clothilde
* Nicole Vervil: Madame Gerber
* Dominique Davray: la germana
* Yves Vincent: el coronel

## Al voltant de la pel·lícula

* El rodatge s'ha desenvolupat a Saint-Tropez, Gassin, Ramatuelle (al castell de Saint-Amé per a les escenes al convent), Gassin, Gigaro (La Croix-Valmer) en el Var i al castell de Nandy a Seine-et-Marne.
* L'escena dels hippies va ser rodada a Cap Taillat, situat a la península de Saint-Tropez al departament del Var. Aquest indret és protegit pel conservatori del litoral des de 1987. Ha sofert molt per la seva utilització cinematogràfica, ja que s'han destruït dunes i vegetals necessaris a l'ecosistema, sobretot durant el rodatge de La Scoumoune el 1972 amb Jean-Paul Belmondo.

## Referències

* ↑ esadir.cat. El gendarme toca el dos. esadir.cat.
* ↑ «Le Gendarme en balade». The New York Times.
* ↑ «llocs de rodatges tropéziens».
* ↑ «Château Saint-Amé».
* ↑ «La Croix Valmer el 1970».
* ↑ «El Castell de Nandy».
# Still Not Getting Any...

Still Not Getting Any... és el segon àlbum de la banda canadenca de pop punk "Simple Plan". Fou lliurat el 26 d'octubre del 2004.

## Llista de cançons

* "Shut Up!" (3:01)
* "Welcome to My Life" (3:27)
* "Perfect World" (3:51)
* "Thank You" (2:54)
* "Me Against The World" (3:11)
* "Crazy" (3:36)
* "Jump" (3:08)
* "Everytime" (4:01)
* "Promise" (3:32)
* "One" (3:20)
* "Untitled (How Could This Happen to Me)" (3:58)

## Personal

* Pierre Bouvier - Vocals
* Chuck Comeau - bateria
* Jeff Stinco - guitarres
* Sebastien Lefebvre - guitarres, vocals de fons
* David Desrosiers - baix, vocals de fons
* Bob Rock - producció, enginyeria
* Eric Helmkamp - enginyeria digital
* Randy Staub - mescles
* Bill Sample - piano (cançó 11)
* Eric Lawrence - mànager
* Rob Lanni - mànager
* Andy Karp - artistes i direcció de repertori
* Aaron Simon - mànager de producció
* Ron Blestock - representació legal
* Jill Michael - representació legal
* Mathieu Desjardins - manager de negocis
* Chapman Baehler - fotografia de l'àlbum
* Christina Dittmar - direcció d'art per a Lava Records
* Fred Jérôme - Disseny de coberta i lloc web
* Patrik Langlois - Pàgina web (http://www.simpleplan.com Arxivat 2001-04-01 a Wayback Machine.)
# Mer de Glace

La Mer de Glace (Mar de Gel) és una glacera que està situada al massís del Mont Blanc als Alps a França. Amb una llargada de més de 7 quilòmetres i una profunditat aproximada de 200 metres. A causa de l'escalfament global, la Mer de Glace ha anat perdent gel amb el pas del temps, fins al punt de considerar que es troba en l'actualitat en perill d'extinció.

## Característiques

En sentit estricte, la glacera pot ser considerada com originada per la confluència de la glacera de Leschaux i la glacera del Tacul a 2.100 metres, al nord de l'Aiguille du Tacul.
En canvi, en un sentit més ampli, és una glacera de vall que s'origina directament al nord del Mont Blanc a una altitud d'uns 4.100 metres.
Segons les dades del World Glacier Monitoring Service el 2015 la glacera mesurava 13 km de llargària i la seva superfície era d'uns 23 km².
Des del 1850 la glacera es troba en una fase d'important regressió, després haver abastat la màxima extensió el 1644, en el curs de la Petita Edat de Gel.

## Turisme

La Mer de Glace representa un gran atractiu turístic. Els turistes poden accedir fàcilment amb ferrocarril Chamonix-Montenvers a cremallera.
La localitat Montenvers, col·locada una mica a sobre de la llengua terminal de la glacera, ofereix un excel·lent punt d'observació sobre la Mer de Glace. Montenvers també és conegut per la seva cèlebre gruta de gel, cavada cada any en el flanc de la glacera des del 1946.

## Galeria

Evolució temporal de la Mer de Glace:
* 1781
* 1876
* 1914
* 1926
* 2009
* 2011

## Referències

* ↑ «Mer de Glace». Gran Enciclopèdia Catalana. Barcelona: Grup Enciclopèdia Catalana.
* ↑ Gómez, Néstor «La Mer de Glace, la glacera més famosa dels Alps, agonitza». CCCM, 13-02-2020 [Consulta: 14 febrer 2020].
* ↑ ; Zumbuhl, H.J.; Steiner, D.; Nussbaumer «Fluctuations of the "Mer de Glace" (Mont Blanc area, France) AD 1500–2050». Zeitschrift für Gletscherkunde und Glazialgeologie [Innsbruck], 40, 2007, pàg. 1–137. Arxivat de l'original el 2016-01-25. ISSN: 0044-2836 [Consulta: 24 setembre 2020].
# El Perer (Moià)

El Perer és una masia del terme municipal de Moià, al Moianès.
Està situada al nord-oest del terme de Moià, a prop del límit amb Santa Maria d'Oló. És a ponent de la Rovira i al nord-oest de Sant Feliu de Rodors. És al nord-est del Serrat de la Coromina, en una carena a l'esquerra del Riu Sec. Pertany a l'antiga parròquia de Rodors formada per masos, entre els quals es destaquen de més el Mas Vilalta, el Mas del Soler de Terrades, el Molí del Perer, la Rovira, Casamitjana i Codinacs.

## Referències

* ↑ «El Perer (Moià)». Gran Enciclopèdia Catalana. Barcelona: Grup Enciclopèdia Catalana.
# Brycinus opisthotaenia

Brycinus opisthotaenia és una espècie de peix de la família dels alèstids i de l'ordre dels caraciformes.

## Morfologia

* Els mascles poden assolir 12,8 cm de longitud total.

## Hàbitat

És un peix d'aigua dolça i de clima tropical.

## Distribució geogràfica

Es troba a Àfrica.

## Referències

* ↑ Cuvier, G. & A. Valenciennes, 1850. Histoire naturelle des poissons. Tome vingt-deuxième. Suite du livre vingt-deuxième. Suite de la famille des Salmonoïdes. Table générale de l'Histoire Naturelle des Poissons (pp. 1-91). Hist. Nat. Poiss. v. 22: i-xx + 1 p. + 1-532 + 1-91, Pls. 634-650.
* ↑ BioLib (anglès)
* 1 2 3 FishBase (anglès)
* ↑ Kadem Toham, A. i G.G. Teugels, 1997. Redescription of two morphologically similar Brycinus species (Ostariophysi: Characidae) from Central Africa. Copeia (2):363-372.
* ↑ Kadem Toham, A. i G.G. Teugels, 1998. Diversity patterns of fish assemblages in the Lower Ntem River Basin (Cameroon), with notes on potential effects of deforestation. Arch. Hydrobiol. 141(4): 421-446.
* ↑ Vivien, J., 1991. Faune du Cameroun. Guide des mammifères et des poissons. GICAM. 271 p.

## Bibliografia

* Anònim, 2002. Base de dades de la col·lecció de peixos del Museu Americà d'Història Natural. Museu Americà d'Història Natural, Central Park West, NY 10024-5192 (Estats Units).
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Paugy, D., 1984. Characidae. p. 140-183. A: J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ORSTOM, París i MRAC, Tervuren. Vol. 1.
* Paugy, D., 1986. Révision systématique des Alestes et Brycinus africains (Pisces, Characidae). Collection Études et Thèses. Éditions de l'O.R.S.T.O.M., París. 295 p.
* Paugy, D., 1990. Characidae. p. 195-236. A: C. Lévêque, D. Paugy i G.G. Teugels (eds.) Faune des poissons d'eaux douces et saumâtres de l'Afrique de l'Ouest. Tom I. Coll. Faune Tropicale n° XXVIII. Musée Royal de l'Afrique Centrale, Tervuren i O.R.S.T.O.M., París, 384 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Copa Confederacions 2003

La Copa FIFA Confederacions 2003 va ser la sisena edició de la Copa Confederacions, realitzada entre el 18 i el 29 de juny del 2003, a França.

## Tragèdia

Durant la semifinal entre la Selecció de futbol de Colòmbia i la Selecció de futbol del Camerun va passar una cosa inèdita, va ser la mort del camerunès Marc-Vivien Foe que a mig partit i al centre del camp es va desplomar i el jugador més proper, el colombià Jairo El Viejo Patiño va anar a socorre'l però els seus intents no van servir de res, la seva mort va ser vista per televisió per 45 milions de colombians i milions de camerunesos i d'altres milions de persones arreu del món com els ulls del jugador es posaven totalment en blanc i queia, el partit va estar suspès durant 10 minuts, al final el partit va continuar. La seva mort es confirmava poc després d'acabar el partit, el qual va acabar amb la victòria del Camerun 1-0 sobre Colòmbia, però va ser una alegria minsa pel país africà.

## Seus

Les seus d'aquest torneig van ser:
| Ciutat | Estadi | Capacitat |
| Lió | Stade Gerland | 44.000 |
| Saint-Denis | Stade de France | 80.000 |
| Saint-Étienne (Loira) | Stade Geoffroy-Guichard | 36.000 |

## Participants

Els vuit participants d'aquest torneig són convidats oficialment per la FIFA. Aquests corresponen, en general, als campions dels diversos tornejos internacionals.
En aquesta edició participaren:
* França, com a organitzador del torneig i campió de l'Eurocopa 2000.
* Brasil, com a campió de la Copa del Món de futbol 2002.
* Colòmbia, com a campió de la Copa Amèrica 2001.
* Nova Zelanda, com a campió de la Copa de les Nacions de la OFC.
* Camerun, com a campió de la Copa d'Àfrica de Nacions.
* Estats Units, com a campió de la Copa d'Or de la CONCACAF 2002.
* Turquia, país convidat en renunciar Alemanya.
* Japó, com a campió de la Copa d'Àsia.

## Resultats
### Grup A

| Equip | Pts | PJ | PG | PE | PP | GF | GC | DG |
| França | 9 | 3 | 3 | 0 | 0 | 8 | 1 | 7 |
| Colòmbia | 6 | 3 | 2 | 0 | 1 | 4 | 2 | 2 |
| Japó | 3 | 3 | 1 | 0 | 2 | 4 | 3 | 1 |
| Nova Zelanda | 0 | 3 | 0 | 0 | 3 | 1 | 11 | -10 |

### Grup B

| Equip | Pts | PJ | PG | PE | PP | GF | GC | DG |
| Camerun | 7 | 3 | 2 | 1 | 0 | 2 | 0 | 2 |
| Turquia | 4 | 3 | 1 | 1 | 1 | 4 | 4 | 0 |
| Brasil | 4 | 3 | 1 | 1 | 1 | 3 | 3 | 0 |
| Estats Units | 1 | 3 | 0 | 1 | 2 | 1 | 3 | -2 |

## Fase Final

| Semifinals | Semifinals | | | Final | Final |
| Lió - 26 de juny | Lió - 26 de juny | Lió - 26 de juny | Lió - 26 de juny | Lió - 26 de juny | Lió - 26 de juny |
| Camerun | 1 | |
| Colòmbia | 0 | |
| | | | | París - 28 de juny | París - 28 de juny |
| | | | | Camerun | 0 |
| | | | | França | 1(p) |
| | | | | Tercer lloc | Tercer lloc |
| París - 26 de juny | París - 26 de juny | | | Saint-Étienne (Loira) - 28 de juny | Saint-Étienne (Loira) - 28 de juny |
| França | 3 | | | Colòmbia | 4 |
| Turquia | 2 | | | | Turquia | 2 |
* Campió: França Segon títol
# Estació de trens de Betzdorf

L'Estació de trens de Betzdorf (en luxemburguès: Gare Betzder; en francès: Gare de Betzdorf, en alemany: Bahnhof Betzdorf) és una estació de trens que es troba a Betzdorf a l'est de Luxemburg. La companyia estatal propietària és Chemins de Fer Luxembourgeois. L'estació està situada en el ramal ferroviari de la línia 30 CFL, que connecta la ciutat de Luxemburg amb l'est del país i amb Trèveris.

## Servei

Betzdorf rep els serveis ferroviaris pels trens de Regionalbahn (RB) amb relació a la línia 30 CFL entre Ciutat de Luxemburg i Wasserbillig.

## Referències

* ↑ «Horaris» (PDF). cfl.lu/. Arxivat de l'original el 2015-03-19. [Consulta: 17 novembre 2015].

## Vegeu també

* Llista d'estacions de trens de Luxemburg

## Enllaços externs

* Betzdorf Arxivat 2014-12-21 a Wayback Machine.
* Gare Betzdorf
| Direcció precedent | Parada precedent | Trens | Trens | Trens | Parada següent | Direcció següent |
| Luxemburg | Munsbach | | RB Chemins de Fer Luxembourgeois línia 30 CFL | | Wecker | Wasserbillig |
# El gendarme desconocido

El gendarme desconocido és una pel·lícula de comèdia mexicana de 1941 dirigida per Miguel M. Delgado i protagonitzada per Cantinflas, Mapy Cortés i Gloria Marín.Aquesta és la primera pel·lícula de Mario Moreno en la qual interpreta a un personatge anomenat Agent 777, número que reapareixeria (encara que és ambigu si representa al mateix personatge policial) en les altres dues pel·lícules posteriors, El bombero atómico (1952) i El patrullero 777 (1978). Està doblada al català.

## Argument

El Chato captura una banda que havia robat un banc la nit anterior. Considerat un heroi, esdevé membre de la força per a missions especials per la seva capacitat de disfressar-se de moltes formes diferents.

## Repartiment

* Cantinflas com El Chato, Agent 777/El Rei dels Diamants
* Mapy Cortés com La Criollita
* Daniel "Chino" Herrera com comandant Bravo
* Gloria Marín com Amparo.
* Julio Villarreal com cap de policia
* Agustín Isunza com sargent
* Carlos López Moctezuma com Matías Luis Riquelme
* Luis G. Barreiro com treballador de l'hotel
* Consuelo Guerrero de Luna com Doña Joaquina
* Carolina Barret com cabaretera
* Amparo Arozamena com muller del malalt
* Estanislao Schillinsky com gerente de hotel
* Alfredo Varela com Bermúdez

## Referències

* ↑ Standish & Bell p. 133.
* ↑ «Cantinflas: El gendarme desconocido». esadir.cat. [Consulta: 25 febrer 2024].

## Bibliografia

* Standish, Peter; Bell, Steven M. Culture and Customs of Mexico. Greenwood Publishing Group, 2004.
# Stille Omgang

La Stille Omgang ("processó silent") és un ritual informal que va servir com a substitut de la processó catòlica romana, després que fossin prohibides després de la Reforma als Països Baixos durant el segle xvi. El més gran i més conegut és l'Stille Omgang d'Amsterdam, que se segueix realitzant cada any durant el mes de març.
Aquesta processó commemora el miracle de l'Hòstia del 15 de març de 1345, un miracle es va produir quan un moribund va rebre l'Hòstia i tot seguit la va reburjitar, se'l va declarar heretge i va ser condemnat a la foguera, el cos es va mantenir intacte i es va poder recuperar del foc d'una sola peça, tot i això la calor va cremar la mà de la persona que el va recuperar. Aquest miracle ha estat reconegut oficialment per l'Església Catòlica Romana. Es va construir en la casa on havia residit, una capella de pelegrinatge, coneguda com a 'Heilige Stede' com una ruta de pelegrinatge a aquesta.
La pràctica del Stille Omgang va decaure a principis del segle xix, però va ser recidivada el 1881. Al voltant de 8.000 catòlics, i també alguns no catòlics, de tots els Països Baixos hi participen, després d'haver assistit primer a una missa en una de les esglésies d'Amsterdam. La processó es produeix sempre en la nit de dissabte a diumenge següent a l'inici de la 'Mirakelfeest', que és el primer dimecres després del 12 de març.

## Referències

* Stille omgang website Arxivat 2017-01-22 a Wayback Machine. (en Neerlandès)
* History Amsterdam Miracle/Stille Omgang (en Alemany)
# Maria Rius

«Maria Rius» té aquests significats:
Onomàstica:
* Marià Rius i Montaner (Tarragona, 1838 - Scala Dei, 1894) empresari i polític català
* Maria Rius (Arbeca, 1900 - c. 1970) activista anarquista, camisera
* Maria Rius i Camps (Sant Pere de Riudebitlles, Alt Penedès, 1938) il·lustradora catalana
# Centre d'Atenció Primària (Mollerussa)

El Centre d'Atenció Primària és un edifici de les darreres tendències de Mollerussa (Pla d'Urgell) inclòs a l'Inventari del Patrimoni Arquitectònic de Catalunya.

## Descripció

Equipament públic destinat a ús sanitari i assistencial. Es tracta d'un edifici lineal amb coberta inclinada a una vessant cap al carrer. La seva organització interna es desenvolupa a partir d'un vestíbul central, d'accés i comunicacions, que compartimenta l'edifici en dues ales destinades a consultes i serveis propis de la seva funció.
S'estructura en planta baixa i pis. La composició de la contribueix a marcar la linealitat del conjunt, utilitzant talls horitzontals i obertures puntuals. Altres elements constructius o recursos compositius accentuen més el sentit lineal del conjunt, com ara les reixes i el relleu de l'acabat de façana.

## Referències

* 1 2 «Centre d'Atenció Primària». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 13 març 2019].
# El Perer (Sant Julià de Vilatorta)

El Perer és una masia del municipi de Sant Julià de Vilatorta (Osona) inclosa en l'Inventari del Patrimoni Arquitectònic de Catalunya.

## Descripció

Masia de planta gairebé rectangular (9 x 12 m), coberta a dues vessants, amb el carener paral·lel a la façana, orientada a llevant i assentada directament sobre el pendent de la roca. A llevant consta de planta baixa i pis, i a ponent hi ha un pis més degut al desnivell.
La façana presenta un portal rectangular i tres finestres amb inflexió gòtica i dues finestres més amb decoració conopial. A migdia hi ha un portalet a la planta i una llinda goticitzant sobre una de les finestres. A ponent no hi ha cap obertura a la planta, però al primer pis hi ha dues finestres motllurades i una decorada de forma gòtica. Al segons pis s'obren uns porxos. A tramuntana hi ha un gran contrafort. Hi ha uns murs que tanquen les antigues hortes. És de pedra basta unida amb morter i elements de pedra treballada.

## Història

No es troba registrada ni als fogatges del segle xvi ni al Nomenclàtor del segle xix. Actualment està en curs de restauració i sembla que s'ha aprofitat elements de pedra treballada d'alguna altra casa, els propis serien de gres gris de gra fi i els forans de gres gros de gra gros.

## Referències

* 1 2 3 «El Perer». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 11 febrer 2016].
# Copa Confederacions 2017 - Grup A

El Grup A de la Copa Confederacions 2017, disputada a Rússia, estava compost per quatre equips, que s'enfrontaran entre ells amb un total de sis partits. Quan acabaren aquests partits, els dos equips amb més punts es classificaren per a la fase següent.
El primer lloc d'aquest grup s'enfrontà contra el segon del grup B. El segon lloc del grup s'enfrontà al primer del grup B.

## Classificació

| Pos | Equip | PJ | PG | PE | PP | GF | GC | DG | Pts | Classificació |
| 1 | Portugal | 3 | 2 | 1 | 0 | 7 | 2 | +5 | 7 | Avancen a semifinals |
| 2 | Mèxic | 3 | 2 | 1 | 0 | 6 | 4 | +2 | 7 | Avancen a semifinals |
| 3 | Rússia (H) | 3 | 1 | 0 | 2 | 3 | 3 | 0 | 3 | Eliminats |
| 4 | Nova Zelanda | 3 | 0 | 0 | 3 | 1 | 8 | −7 | 0 | Eliminats |

## Partits

| Rússia | 2-0 | Nova Zelanda |
| Boxall 31' (pp) Smólov 69' | Detalls | |
| Portugal | 2-2 | Mèxic |
| Quaresma 34' Cédric 86' | Detalls | Hernández 42' Moreno 90+1' |
| Rússia | 0-1 | Portugal |
| | Detalls | Ronaldo 8' |
| Mèxic | 2-1 | Nova Zelanda |
| Jiménez 54' Peralta 72' | Detalls | Wood 42' |
| Mèxic | 2-1 | Rússia |
| Araujo 30' Lozano 72' | Detalls | Samédov 25' |
| Nova Zelanda | 0-4 | Portugal |
| | Detalls | Ronaldo 33' (p.) B. Silva 37' A. Silva 80' Nani 90+1' |
# Euroregió bàltica

L'Euroregió bàltica és una forma institucionalitzada de cooperació transfronterera al sud-est de la regió bàltica, que formada per vuit regions de Dinamarca, Lituània, Polònia, Rússia i Suècia. Fou creada el 1988 i té la seu a Elbląg
L'ERB és la primera euroregió que inclou formalment un soci de la Federació Russa. Des de la seva creació l'ERB ha perseguit com a objectius millorar les condicions de vida dels seus habitants, la promoció de vincles i contactes entre les comunitats locals, i oferir mesures per a un desenvolupament més sostenible a la regió. El fet d'integrar regions d'antics i nous Estats membres de la UE, i la regió russa de Kaliningrad, l'Euroregió bàltica constitueix una xarxa operativa de vincles substancials i eficaços a través de les fronteres, facilitant la promoció del diàleg polític i la reforma, així com un desenvolupament sostenible econòmic, social i ambiental, enfortint la democràcia local i el foment dels contactes entre les societats civils. La cooperació involucra activament les autoritats locals i regionals, els sectors públic i privat, i organitzacions no governamentals.

## Components

| Regió | Extensió (km²) | Població | PIB (MEUR) | Atur (%) | PPA per habitant (%) |
| Blekinge | 2.947 | 151.900 | 4.958 | 5,9 | 110,9 |
| Bornholm | 588 | 42.913 | 1.331 | 9,0 | 90,3 |
| Kalmar | 11.219 | 233.834 | 7.113 | 5,6 | 103,2 |
| Kaliningrad | 15.125 | 937.353 | 4.054 | 10,7 | – |
| Klaipeda | 5.209 | 378.843 | 3.280 | 7,2 | 60,6 |
| Pomerània | 18.293 | 2.210.920 | 17.727 | 6,4 | 54 |
| Kronoberg | 8.467 | 180.787 | 6.094 | 4,7 | 106,7 |
| Warmia i Mazury | 24.192 | 1.426.155 | 8.657 | 8,5 | 41 |

## Referències

* ↑ Producte interior brut (PIB) a preu de mercat a NUTS level 2 i 3. Dates obtingudes de la base de dades Eurostat http://epp.eurostat.ec.europa.eu/portal/page/portal/statistics/search_database.
* ↑ http://www.iz.sk/en/projects/eu-regions/SE221
* ↑ http://www.iz.sk/en/projects/eu-regions/SE213
* 1 2 Euroregiony na granicach Polski 2007
* ↑ Arxivat 2011-11-13 a Wayback Machine. consultat 2010-11-23
* ↑ http://www.hse.fi/NR/rdonlyres/42AC7075-B56C-48FC-85D2-B4A46B24D590/0/Kaliningrad_May2010_eng.pdf Arxivat 2011-07-17 a Wayback Machine.
* ↑ Atur als EU27 el 2009
* ↑ http://www.iz.sk/en/projects/eu-regions/SE212
* ↑ Unemployment in the EU27 in 2009
# Elles parlen

Elles parlen és el nom de les següents obres:
* Elles parlen (novel·la), novel·la de Miriam Toews del 2018
* Elles parlen (pel·lícula), pel·lícula del 2022 dirigida per Sarah Polley
# Catalina Homar Ribes

Catalina Homar Ribes (Valldemossa, 1868 - 1905) fou una pagesa mallorquina que esdevingué encarregada de l'Estaca, a la costa de Valldemossa, i amiga de l'Arxiduc Lluís Salvador d'Habsburg-Lorena.
Era filla del fuster de Son Moragues Miquel Homar. El 1887 conegué l'Arxiduc Lluís Salvador que la convertí en l'encarregada de la finca de l'Estaca. La finca va destacar per la seva producció de vins basats en la varietat local de la malvasia que obtingueren premis a París i Chicago. La seva amistat amb l'Arxiduc esdevingué intensa i l'acompanyà en una sèrie de viatges arreu del món. Després d'uns anys de relacions se separaren a Venècia per causes no aclarides. De tornada a l'Estaca Catalina Homar emmalaltí i morí. Un cop morta, l'Arxiduc escrigué i publicà el llibre Catalina Homar en el qual glossà el seu caràcter bondadós, el seu amor pels animals i la natura i el seu esperit generós. L'Arxiduc dedicà una làpida a la seva memòria a la capella de l'Estaca i encarregà a l'escultor Giulio Monteverde la construcció d'un monument instal·lat a Miramar el 1913 i, des de 1922, a Son Moragues.

## Referències

* ↑ Juan Ramón Pons Bibiloni. «Catalina Homar: „Sa madona de s'estaca“» (en castellà). Revista Plural, 01-06-2021. [Consulta: 28 juny 2023].
* ↑ Gran Enciclopèdia de Mallorca Vol. 7. p. 26-27